Mestská časť Bratislava – Nové Mesto

Materiál na zasadnutie
Miestneho zastupiteľstva
Dňa: 17. 4. 2012

N á v r h
úpravy platu starostu mestskej časti
Bratislava – Nové Mesto

–––––––––––––––––––––––––––––––––––––––––––––––––––––––––––––––––––––––––––

Predkladá:         						Materiál obsahuje:		
Ing. Ľudovít Kollárik					1.  Návrh uznesenia
Prednosta MÚ B-NM					2.  Dôvodová správa
								3.  Úprava platu

Spracovateľ: 
Ing. Ľudovít Kollárik 
Prednosta MÚ B-NM

Apríl 2012

Návrh uznesenia

Miestne zastupiteľstvo

s ch v a ľ u j e

úpravu platu starostu mestskej časti Bratislava – Nové Mesto podľa predloženého návrhu : 
1. alternatíva - vo výške 3 500 € s termínom úpravy 1. 5. 2012
2. alternatíva - vo výške 2 990 € s termínom úpravy 1. 5. 2012

Dôvodová správa

Starostovi podľa zákona č. 154/2011 Z.z., ktorým sa mení a dopĺňa zákon Národnej rady Slovenskej republiky č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov,  patrí podľa ustanovenia § 3 ods. 1  plat, ktorý je súčinom priemernej mesačnej mzdy zamestnanca v národnom  hospodárstve SR, vyčíslenej na základe údajov Štatistického úradu Slovenskej republiky  za predchádzajúci rok a násobku podľa § 4 ods. 1. Plat sa zaokrúhľuje na celé euro nahor.
V súlade s ustanovením § 4 ods. 2 uvedeného zákona môže Miestne zastupiteľstvo tento plat rozhodnutím zvýšiť až o 70%. 

           V súlade s § 4 ods. 4 cit. zákona Miestne zastupiteľstvo plat starostu opätovne raz ročne prerokuje. Plat starostu bol schválený uznesením č. 4/08 Miestneho zastupiteľstva dňa 17. 5. 2011. Z uvedeného dôvodu sa predkladá na rokovanie Miestneho zastupiteľstva návrh úpravy platu starostu na prerokovanie a stanovenie jeho výšky.

          Úprava platu starostu mestskej časti Bratislava – Nové Mesto

        Podľa cit. zákona s účinnosťou od 1. júna 2011, podľa ustanovenia § 3 ods. 1 patrí starostovi plat, ktorý je súčinom priemernej mesačnej mzdy zamestnanca v národnom  hospodárstve SR, vyčíslenej na základe údajov Štatistického úradu Slovenskej republiky  za predchádzajúci rok, t.j. v tomto prípade za rok 2012  vo výške 786 € a násobku podľa § 4 ods. 1, ktorý je stanovený pre obce s počtom obyvateľov od 20 001 do 50 000 vo výške 2,89. 
       
         Plat starostu je podľa uvedeného výpočtu vo výške 2 271,54 €. 
         Podľa § 3 ods. 1 sa plat zaokrúhľuje nahor, t.j. na sumu 2 272 €.

         V súlade s § 4 ods. 2 cit. zákona môže miestne zastupiteľstvo rozhodnutím zvýšiť tento plat až o 70%. Vzhľadom  na náročnosť práce, veľkosť mestskej časti a zodpovednosť výkonu verejnej funkcie, ale i so zohľadnením režimu šetrenia finančných prostriedkov( na návrh starostu) sa navrhuje s termínom úpravy dňa 1. 5. 2012:

1. V prvej alternatíve  zvýšiť plat starostu o 1 228 € ( cca 54%).   
           Vypočítaný plat spolu s navýšením činí
2 272+ 1 228 = 3 500 €

 Z uvedeného vyplýva, že starostovi sa priznáva v tejto alternatíve  mesačný plat celkom vo výške 3 500 €.

2. V druhej alternatíve zvýšiť plat starostu o 31,6%, čo by prakticky znamenalo ponechanie výšky platu na doterajšej úrovni.  Toto zvýšenie činí 717,95 €, po zaokrúhlení 718 €. 
           Vypočítaný plat spolu s navýšením činí
2 272+ 718 = 2 990 €

 Z uvedeného vyplýva, že starostovi sa priznáva v tejto alternatíve  mesačný plat celkom vo výške 2 990 €.